इमर्जिंग एशिया कप में लगातार तीसरी जीत; साई सुदर्शन ने 2 छक्के मारकर शतक बनाया
India A vs Pakistan A Emerging Asia Cup Match LIVE Score Update; Follow IND VS PAK प्लेइंग इलेवन, ACC Emerging Teams Asia Cup Match Latest News, Video, Photos on Dainik Bhaskar (दैनिक भास्कर)
इंडिया-ए ने इमर्जिंग एशिया कप में पाकिस्तान-ए पर 8 विकेट की आसान जीत हासिल की। यह भारतीय टीम की टूर्नामेंट में लगातार तीसरी जीत है। इस जीत के साथ टीम इंडिया पॉइंट्स टेबल के ग्रुप-बी के टॉप पर पहुंच गई है। टीम इंडिया के 6 अंक हैं। पाकिस्तान 4 अंक लेकर दूसरे स्थान पर रही। दोनों टीमें पहले ही सेमीफाइनल के लिए क्वालिफाई कर चुकी हैं।
कोलंबो के आर प्रेमदासा स्टेडियम में पाकिस्तानी कप्तान मोहम्मद हारिस ने टॉस जीतकर पहले बैटिंग चुनी और टीम 48 ओवर में 205 रन पर ऑलआउट हो गई। जवाब में इंडिया-ए ने 36.4 ओवर में दो विकेट खोकर जीत के लिए जरूरी रन बना लिए। साई सुदर्शन (104*) ने शतकीय पारी खेली, जबकि यश धुल ने नाबाद 21 रन बनाए।
इन दोनों से पहले निक जोस 53 रन बनाकर आउट हुए। अभिषेक शर्मा ने 20 रन का योगदान दिया।
बांग्लादेश से सेमीफाइनल खेलेगी टीम इंडिया
इंडिया-ए 21 जुलाई को कोलंबो में बांग्लादेश-ए के खिलाफ पहला सेमीफाइनल मैच खेलेगी, जबकि पाकिस्तान दूसरे सेमीफाइनल में 21 जुलाई को ग्रुप-ए की टॉपर श्रीलंका का सामना करेगी।
ग्राफिक्स में देखिए मैच विनर्स...
भारतीय टीम के टॉप ऑर्डर में 2 बड़ी साझेदारियां
206 का टारगेट चेज करने उतरे भारतीय टीम के टॉप ऑर्डर में 2 बड़ी साझेदारियां हुईं। पहली साझदोरी 58 रन की हुई, जो अभिषेक शर्मा और साई सुदर्शन की ओपनिंग जोड़ी ने की। यहां अभिषेक शर्मा आउट हुए।
अभिषेक के आउट होने के बाद साई सुदर्शन ने निक जोस के साथ दूसरे विकेट के लिए 99 रन जोड़े।
ऐसे गिरे टीम इंडिया के विकेट...
यहां से पाकिस्तान की पारी...
पाकिस्तान 205 पर ऑलआउट, कासिम अकरम टाॅप स्कोरर 
कोलंबो के आर प्रेमदासा स्टेडियम में चल रहे मुकाबले में पाकिस्तान के कप्तान मोहम्मद हारिस ने टॉस जीतकर पहले बैटिंग चुनी। टीम पहली पारी में 205 रन पर ऑलआउट हो गई। पाकिस्तानी टीम की ओर से कासिम अकरम (48 रन) ने सबसे ज्यादा रन बनाए, जबकि शाहीबजादा फरहान ने 35 रन बनाए।
भारत की ओर से राजवर्धन हंगरगेकर ने 5 विकेट झटके। मानव सुथार ने 3 विकेट लिए। रियान पराग और निशांत संधू ने एक-एक विकेट लिए।
ऐसे गिरे पाकिस्तान-ए के विकेट...
पहले पावरप्ले में पाकिस्तान ने गंवाए 2 विकेट 
टॉस जीतकर पहले बैटिंग करने उतरी पाकिस्तान टीम की शुरुआत खराब रही। टीम ने चौथे ही ओवर में 9 रन के स्कोर पर 2 विकेट गंवा दिए। सैम अय्युब और ओमैर बिन यूसुफ खाता खोले बगैर पवेलियन लौट गए। इनके बाद शाहीबजादा फरहान और हसीबुल्लाह खान ने 10 ओवर तक कोई और विकेट नहीं जाने दिया। दोनों ने पहला पावरप्ले खत्म होने के बाद टीम का स्कोर 40 रन तक पहुंचा दिया।
जीवनदान का फायदा नहीं उठा सके अय्युब 
पाकिस्तान से ओपनिंग करने उतरे सैम अय्युब जीवनदान का फायदा नहीं उठा सके। वह 11 गेंदें खेलने के बाद भी खाता नहीं खोल सके। दूसरे ओवर में उन्हें जीवनदान भी मिला था। ओवर की पांचवीं गेंद राजवर्धन हंगरगेकर ने ऑफ स्टंप के बाहर शॉर्ट पिच फेंकी। अय्युब ने कट करने की कोशिश की, लेकिन बॉल फर्स्ट स्लिप में खड़े रियान पराग के पास चली गई। यहां पराग ने आसान सा मौका गंवा दिया।
चौथे ओवर की दूसरी गेंद हंगरगेकर ने फिर ऑफ स्टंप के बाहर शॉर्ट पिच फेंकी। अय्युब विकेटकीपर ध्रुव जुरेल के हाथों कैच हो गए। अय्युब के बाद ओवर की आखिरी गेंद पर हंगरगेकर ने ओमैर बिन यूसुफ को भी पवेलियन भेज दिया। हंगरगेकर ने ऑफ स्टंप पर शॉर्ट पिच बॉल फेंकी, यूसुफ ने कट करने की कोशिश की, लेकिन विकेटकीपर ध्रुव जुरेल के हाथों कैच हो गए।
देखें ग्रुप-बी का पॉइंट्स टेबल...
आगे देखिए मैच का स्कोरब्रीफ
दोनों टीमों की प्लेइंग इलेवन
इंडिया ए: साई सुदर्शन, अभिषेक शर्मा, निकिन जोस, यश धुल (कप्तान), रियान पराग, ध्रुव जुरेल (विकेटकीपर), निशांत सिंधु, मानव सुथार, राजवर्धन हंगरगेकर, हर्षित राणा और नितीश रेड्डी।
पाकिस्तान ए: सैम अय्युब, साहिबजादा फरहान, हसीबुल्लाह खान, ओमैर यूसुफ, मोहम्मद हारिस (कप्तान और विकेटकीपर), कामरान गुलाम, कसीम अकरम, मुबासिर खान, मेहरान मुमताज, मोहम्मद वसीम जूनियर और शाहनवाज दहानी।
जानिए मैच से पहले भारतीय खिलाड़ियों ने क्या कहा...
उप कप्तान अभिषेक शर्मा बोले- प्रेशर महसूस कर रहा हूं
भारत-पाकिस्तान मैच से पहले इंडियन प्लेयर्स बोले, 'भारत-पाकिस्तान मैच हमेशा ही हाई इंटेंसिटी वाला रहता है। इस बार भी प्रेशर रहेगा, हमें उसे मैनेज करना ही सीखना है।'
